ПРОТОКОЛ № 15
от заседание на Комисия „Дисциплинарна дейност и
взаимодействие с Инспектората към Висшия съдебен съвет“
към съдийската колегия на Висшия съдебен съвет,
проведено на 11 юли 2022 г.

Днес, 11 юли 2022 г., понеделник, от 14 ч., в сградата на Висшия съдебен съвет, присъствено и чрез видеоконферентна връзка, се проведе заседание на Комисия „Дисциплинарна дейност и взаимодействие с ИВСС“ към съдийската колегия на ВСС в състав:

                                            ПРЕДСЕДАТЕЛ:	АТАНАСКА ДИШЕВА	
                                                      ЧЛЕНОВЕ:	СЕВДАЛИН МАВРОВ – чрез
видеоконферентна връзка
СТЕФАН ГРОЗДЕВ – чрез
видеоконферентна връзка
ВЕРОНИКА ИМОВА  – чрез
видеоконферентна връзка
	
От администрацията на ВСС:
Деница Захариева – началник отдел „Дисциплинарни производства“ в дирекция „Правна“ – АВСС

Заседанието протече при следния дневен ред:

1. Предложение с рег. индекс № ВСС-9967/06.07.2022 г. от Инспектората към Висшия съдебен съвет за образуване на дисциплинарно производство за налагане на дисциплинарно наказание на Мария Димитрова Иванова-Даскалова - съдия в Административен съд - Варна.
2. Заповед № 384/24.06.2022 г. на административния ръководител на Районен съд – Враца, с която е наложено дисциплинарно наказание по чл. 308, ал. 1, т. 1 от Закона за съдебната власт - „забележка“, на Стела Петрова Колчева - съдия в Районен съд - Враца.
1. ОТНОСНО: Предложение с рег. индекс № ВСС-9967/06.07.2022 г. от Инспектората към Висшия съдебен съвет за образуване на дисциплинарно производство за налагане на дисциплинарно наказание на Мария Димитрова Иванова-Даскалова - съдия в Административен съд - Варна.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

Предлага на съдийската колегия на ВСС:
1.1. Да откаже да образува дисциплинарно производство по направеното от Инспектората към Висшия съдебен съвет предложение за налагане на дисциплинарно наказание на Мария Димитрова Иванова–Даскалова – съдия в Административен съд – Варна, като разискванията по т. 8 и 9 от протокол № 12/22.03.2022 г. на СК на ВСС да се считат като част от мотивите при приемането на решението.
1.2. Да изпрати Акт за резултати от извършена проверка в Административен съд – Варна, възложена със заповед № СС-22-1/18.03.2022 г. на главния инспектор на ИВСС, на председателя на Административен съд – Варна, председателя на Върховния административен съд и на министъра на правосъдието, по компетентност.
1.3. Внася предложението като допълнителна точка в заседание на съдийската колегия на Висшия съдебен съвет на 12.07.2022 г.

2. ОТНОСНО: Заповед № 384/24.06.2022 г. на административния ръководител на Районен съд – Враца, с която е наложено дисциплинарно наказание по чл. 308, ал. 1, т. 1 от Закона за съдебната власт - „забележка“, на Стела Петрова Колчева - съдия в Районен съд - Враца.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:
2.1. Избира Стефан Гроздев, чрез жребий на случаен принцип измежду членовете на Комисията, за проучване и доклад на Заповед № 384/24.06.2022 г. на административния ръководител на Районен съд – Враца, с която е наложено дисциплинарно наказание по чл. 308, ал. 1, т. 1 от Закона за съдебната власт – „забележка“, на Стела Петрова Колчева – съдия в Районен съд – Враца.
2.2. Изисква от административния ръководител на Районен съд – Враца за периода 01.01.2018 г. – 14.04.2022 г.:
- справка относно отсъствията на съдия Стела Колчева, като се отбележи видът на отпуска, начална и крайна дата и съответно календарни дни;
- справка за индивидуалната натовареност на съдия Стела Колчева по видове дела, съобразно заложените критерии от Правилата за оценка на натовареността на съдиите;
- справка, съдържаща данни за натовареността на всички съдии в Районен съд - Враца;
- справка относно това дали на съдия Стела Колчева са възлагани с изрични заповеди задължения, които не са свързани с регулярната й дейност;
- справка за графика на съдебните заседания на съдия Стела Колчева и броя на разглежданите дела в тези заседания.
- информация за фактическата и правна сложност на делата, предмет на заповедта за налагане на дисциплинарно наказание, вкл. правната квалификация, брой обвинения и подсъдими, брой на свидетели, брой на експертизи и разпити на вещи лица.
2.3. Изисква от дирекция „Информационни технологии и съдебна статистика“ в АВСС справка за натовареността на съдия Стела Колчева, както и за натовареността на останалите съдии в Районен съд – Враца, за периода 01.01.2018 г. – 14.04.2022 г.

				ПРЕДСЕДАТЕЛ НА КОМИСИЯ
				„ДИСЦИПЛИНАРНА ДЕЙНОСТ И
				ВЗАИМОДЕЙСТВИЕ С ИВСС“ КЪМ 
				СЪДИЙСКАТА КОЛЕГИЯ НА ВСС: /П/

АТАНАСКА ДИШЕВА